CELEX: 32021D1220(01)
Language: el
Date: 2021-11-23 00:00:00
Title: Αποφαση του Συμβουλιου της 23ης Νοεμβρίου 2021 για τον διορισμό ενός μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων 2021/C 512 I/03

20.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 512/12
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 23ης Νοεμβρίου 2021
         για τον διορισμό ενός μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων
         (2021/C 512 I/03)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1) και ιδίως το άρθρο 25 παράγραφος 1,
         Έχοντας υπόψη τον κατάλογο των υποψηφίων που υπεβλήθη στο Συμβούλιο από την Ευρωπαϊκή Επιτροπή με επιστολή της 14ης Ιουλίου 2021,
         Έχοντας υπόψη τις απόψεις που εξέφρασε το Ευρωπαϊκό Κοινοβούλιο με επιστολή της 18ης Οκτωβρίου 2021,
         Εκτιμώντας τα ακόλουθα:
         
                     (1)
                  
                  
                     Είναι άκρως σημαντικό να εξασφαλιστεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων. Είναι επίσης απαραίτητο να εξασφαλιστεί η συνεργασία της εν λόγω αρχής με τα κράτη μέλη.
                  
               
                     (2)
                  
                  
                     Το άρθρο 25 παράγραφος 1 του κανονισμού (ΕΚ) αριθ. 178/2002 απαιτεί τέσσερα μέλη του διοικητικού συμβουλίου της Ευρωπαϊκής Αρχής για την Ασφάλεια των Τροφίμων να έχουν θητεύσει σε οργανώσεις που εκπροσωπούν τους καταναλωτές και άλλα συμφέροντα στην αλυσίδα τροφίμων. Η θητεία ενός μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων με τέτοια προϋπηρεσία έληξε στις 30 Ιουνίου 2021. Ως εκ τούτου, το εν λόγω μέλος θα πρέπει να αντικατασταθεί από ένα νέο μέλος με προϋπηρεσία σε οργανώσεις που εκπροσωπούν καταναλωτές ή άλλα συμφέροντα στην αλυσίδα τροφίμων.
                  
               
                     (3)
                  
                  
                     Ο κατάλογος των υποψηφίων που υπέβαλε η Επιτροπή εξετάστηκε ενόψει του διορισμού του νέου μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Σκοπός είναι να εξασφαλισθούν τα πλέον αυστηρά κριτήρια επάρκειας, ευρύ φάσμα σχετικής εμπειρογνωμοσύνης και, σε συνοχή με αυτά, η ευρύτερη δυνατή γεωγραφική κατανομή εντός της Ένωσης.
                  
               
                     (4)
                  
                  
                     Το άρθρο 10 παράγραφος 2 του κανονισμού (ΕΕ) 2019/1381 του Ευρωπαϊκού Κοινοβουλίου και του Συμβουλίου (2) προβλέπει ότι η θητεία των μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων τα οποία ασκούν καθήκοντα την 30ή Ιουνίου 2022 λήγει την ημερομηνία αυτή. Ως εκ τούτου, η κενή θέση θα πρέπει να πληρωθεί για θητεία η οποία λήγει στις 30 Ιουνίου 2022,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Marija CERJAK διορίζεται ως μέλος του διοικητικού συμβουλίου της Ευρωπαϊκής Αρχής για την Ασφάλεια των Τροφίμων για την περίοδο από 23ης Νοεμβρίου 2021 έως τις 30 Ιουνίου 2022.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 23ης Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  EE L 31 της 1.2.2002, σ. 1.
         
            (2)  Κανονισμός (EΕ) 2019/1381 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη διαφάνεια και τη βιωσιμότητα της αξιολόγησης κινδύνου στην αλυσίδα τροφίμων στην ΕΕ και για την τροποποίηση των κανονισμών (ΕΚ) αριθ. 178/2002, (ΕΚ) αριθ. 1829/2003, (ΕΚ) αριθ. 1831/2003, (ΕΚ) αριθ. 2065/2003, (ΕΚ) αριθ. 1935/2004, (ΕΚ) αριθ. 1331/2008, (ΕΚ) αριθ. 1107/2009 (ΕΚ) αριθ. 2015/2283 και της οδηγίας 2001/18/ΕΚ (ΕΕ L 231 της 6.9.2019, σ. 1).